b'\n_START_ARTICLE_\nProfesor\n_START_PARAGRAPH_\nProfesor (okraj\xc5\xa1ava prof.) je u\xc4\x8ditelj, predavatelj in raziskovalec, obi\xc4\x8dajno v okviru univerze. Profesorji so kvalificirani strokovnjaki, ki predavajo o svojih podro\xc4\x8djih dela, kot so bazi\xc4\x8dne znanosti, knji\xc5\xbeevnost, medicina, pravo, ekonomija ... Profesorji tudi izvajajo raziskave, svetujejo organizacijam in vzgajajo mlade akademike, ki jih bodo nasledili. V Evropi in ZDA se status profesorja lahko pridobi samo na osnovi raziskovalnih dose\xc5\xbekov._NEWLINE_U\xc4\x8ditelji na srednji \xc5\xa1oli imajo naziv npr. profesor fizike, profesor angle\xc5\xa1\xc4\x8dine ... Ta naziv se pridobi z diplomo na ustreznem pedago\xc5\xa1kem \xc5\xa1tudiju.'